
[bookmark: _Hlk239059668][bookmark: _GoBack]Вучэбная праграма па вучэбным прадмеце
«Беларуская літаратура»
для ІХ класа ўстаноў адукацыі,
якія рэалізуюць адукацыйныя праграмы агульнай сярэдняй адукацыі, 
з беларускай і рускай мовамі навучання і выхавання 







ГЛАВА 1
АГУЛЬНЫЯ ПАЛАЖЭННІ

1. Дадзеная вучэбная праграма па вучэбным прадмеце «Беларуская лiтаратура» (далей – вучэбная праграма) прызначана для вывучэння вучэбнага прадмета «Беларуская лiтаратура» ў IХ класе ўстаноў адукацыi, якiя рэалiзуюць адукацыйныя праграмы агульнай сярэдняй адукацыi.
[bookmark: 1840][bookmark: 1841][bookmark: 1842][bookmark: 1845]2. Дадзеная вучэбная праграма разлiчана на 51 вучэбную гадзiну (у першым паўгоддзi навучальнага года – 1, у другiм паўгоддзi – 2 гадзiны на тыдзень).
[bookmark: 1846]3. Мэта вывучэння вучэбнага прадмета «Беларуская лiтаратура» – далучэнне вучняў да мастацтва слова ў кантэксце духоўнага i сацыяльна-гiстарычнага жыцця народа i фармiраванне на гэтай аснове мастацкага мыслення, эстэтычных пачуццяў, чытацкай i маўленчай культуры, выхаванне чалавека з глыбокiм гуманiстычным i дэмакратычным светапоглядам, развiтым пачуццём нацыянальнай i асабiстай самапавагi, патрыёта, адданага агульначалавечым iдэалам, асобы з выразна выяўленымi творчымi схiльнасцямi, здольнай успрыманне прыгожага выкарыстаць для выпрацоўкi стымулу маральнага, iнтэлектуальнага i духоўнага развiцця.
[bookmark: 1847]4. Задачы вывучэння вучэбнага прадмета «Беларуская лiтаратура»:
[bookmark: 1848]фармiраванне здольнасцi разумець i эстэтычна ўспрымаць мастацкiя творы;
[bookmark: 1849]узбагачэнне духоўнага вопыту вучняў шляхам далучэння iх да маральных каштоўнасцей, закладзеных у творах беларускай лiтаратуры;
[bookmark: 1850]фармiраванне ўменняў аналiзаваць мастацкiя творы, вызначаць у iх тэмы, праблемы, iдэi;
[bookmark: 1851]развiццё i ўдасканаленне вуснага i пiсьмовага маўлення.
[bookmark: 1852]5. Рэкамендаваныя метады i прыёмы навучання i выхавання павiнны быць накiраваны на вучня як цэнтральную фiгуру адукацыйнага працэсу, стымуляванне яго вучэбнай дзейнасцi, развiццё самастойнасцi ў навучаннi. Могуць быць выкарыстаны наступныя формы правядзення заняткаў: франтальная, iндывiдуальная, групавая, парная. У працэсе выкладання вучэбнага прадмета «Беларуская лiтаратура» выкарыстоўваюцца разнастайныя метады i прыёмы: выразнае чытанне, вуснае славеснае маляванне, розныя вiды пераказу, аналiз эпiзодаў, розныя вiды каментарыяў, эксплiкацыя, мастацкая iнтэрпрэтацыя, творчыя мiнi-праекты, iншыя метады i прыёмы.
[bookmark: 1853]Выбар форм, метадаў i прыёмаў навучання i выхавання вызначаецца педагагiчным работнiкам самастойна на аснове мэт i задач вывучэння пэўнай тэмы, сфармуляваных у дадзенай вучэбнай праграме патрабаванняў да вынiкаў вучэбнай дзейнасцi вучняў з улiкам iх узроставых i iндывiдуальных асаблiвасцей.
[bookmark: 1854]Асноўныя вiды дзейнасцi: аргументаванне ўласных ацэнак дзеянняў i ўчынкаў герояў i падзей; беглае чытанне мастацкiх, навукова-папулярных i публiцыстычных тэкстаў; характарыстыка (iндывiдуальная, параўнальная, групавая) герояў твора; складанне плана ўласнага выказвання; напiсанне сачыненняў розных вiдаў па вывучаных творах; разгорнуты адказ на пытанне з элементамi характарыстыкi лiтаратурнага героя, адказ на праблемнае пытанне; вуснае слоўнае маляванне; напiсанне водгуку на самастойна прачытаны лiтаратурны твор, твор выяўленчага мастацтва, кiнафiльм або тэлеперадачу; пераказ (выбарачны, падрабязны, творчы) эпiчнага твора цi ўрыўка з яго; выкананне творчых заданняў; выразнае чытанне мастацкiх твораў розных жанраў; даклад, паведамленне, рэферат на лiтаратурную тэму па адной цi некалькiх крынiцах; каменцiраванне мастацкага тэксту; мастацкае расказванне; назiранне за мовай i асаблiвасцямi будовы мастацкага твора; напiсанне ўласных твораў (вершаў, казак, загадак, невялiкiх апавяданняў, мастацкiх замалёвак, эсэ i падобных твораў); падрыхтоўка вуснага выказвання; складанне вусных замалёвак, уласных казак, загадак; складанне плана (у тым лiку цытатнага) твора цi ўрыўка з яго; стварэнне iлюстрацый да лiтаратурнага твора i iх прэзентацыя; супастаўленне лiтаратурнага твора з яго iнтэрпрэтацыяй у iншых вiдах мастацтва; супастаўленне мастацкiх твораў розных аўтараў; устанаўленне асацыятыўных сувязей лiтаратурнага твора з творамi iншых вiдаў мастацтва; чытанне i паўнавартаснае ўспрыманне мастацкiх твораў; чытанне па асобах, iнсцэнiраванне i мiзансцэнiраванне эпiзодаў з лiтаратурных твораў.
[bookmark: 1855]Са спiса твораў, прапанаваных для дадатковага чытання, педагагiчны работнiк выбiрае тыя, выкарыстанне якiх ён лiчыць найбольш дарэчным у пэўным класным калектыве, улiчваючы iндывiдуальныя магчымасцi вучняў i наяўнасць тэкстаў у бiблiятэчным фондзе.
[bookmark: 1856]Разгляд твораў рубрыкi «Мастацтва», якiя выкарыстоўваюцца ў якасцi iлюстрацыйнага матэрыялу, адбываецца з улiкам выбару педагагiчнага работнiка. Дадатковыя гадзiны для знаёмства з такiмi творамi дадзенай вучэбнай праграмай не прадугледжаны.
[bookmark: 1857]Асобных урокаў на вывучэнне тэорыi лiтаратуры не адводзiцца. Праца па фармiраваннi тэарэтычных паняццяў павiнна праводзiцца ва ўзаемасувязi з вывучэннем канкрэтных мастацкiх твораў.
[bookmark: 1858]Гадзiны, адведзеныя на творчыя работы, у тым лiку на навучальныя i кантрольныя сачыненнi, педагагiчны работнiк размяркоўвае ў адпаведнасцi з каляндарна-тэматычным планаваннем.
[bookmark: 1859]6. Вынiкам дасягнення мэт i задач лiтаратурнай адукацыi становяцца прадметныя кампетэнцыi: лiтаратурная, каштоўнасна-светапоглядная, маўленчая, камунiкатыўная, культуралагiчная i культуратворчая.
[bookmark: 1860]Вынiкам фармiравання лiтаратурнай кампетэнцыi з’яўляецца засваенне вучнямi ведаў пра лiтаратуру як сiстэму, сфармiраваных у выглядзе паняццяў i рэалiзаваных у разнастайных спосабах дзейнасцi.
[bookmark: 1861]Вынiкам фармiравання каштоўнасна-светапогляднай кампетэнцыi павiнна стаць агульная сiстэма духоўна-маральных каштоўнасных арыентацый, нацыянальна-культурнай самаiдэнтыфiкацыi, гуманiстычнага погляду на свет, павага вучняў да агульначалавечых каштоўнасцей.
[bookmark: 1862]Вынiкам фармiравання маўленчай i камунiкатыўнай кампетэнцый павiнна стаць паспяховае ажыццяўленне вучнем маўленча-камунiкатыўнай дзейнасцi, калi вучань з’яўляецца суб’ектам дзейнасцi i зносiн.
[bookmark: 1863]Вынiкам фармiравання ў вучняў культуралагiчнай кампетэнцыi павiнна стаць усведамленне вучнямi лiтаратуры як феномена культуры, асэнсаванне iмi нацыянальна-культурнай спецыфiкi беларускай лiтаратуры ў адзiнстве з сусветнай мастацкай культурай.
[bookmark: 1864]Вынiкам рэалiзацыi культуратворчай кампетэнцыi ў навучаннi лiтаратуры з’яўляецца авалоданне не асобнымi базавымi ведамi, лiтаратурна-творчымi ўменнямi i навыкамi, а сiстэмай цэласных аперацыянальных комплексаў розных вiдаў творчай дзейнасцi, гэта значыць, навучанне ў дзейнасцi праз уключэнне ў гэту дзейнасць.
[bookmark: 1865]Асобасныя вынiкi засваення зместу адукацыйнай праграмы па вучэбным прадмеце «Беларуская лiтаратура» адлюстроўваюць асаблiвасцi развiцця асобы вучня i выяўляюцца ў тым, што вучань: прымае i кiруецца маральнымi каштоўнасцямi; усведамляе сябе грамадзянiнам беларускай дзяржавы i грамадства, ведае сваю этнiчную прыналежнасць; успрымае сям’ю як асабiстую каштоўнасць; дэманструе ўстойлiвую цiкавасць да самастойнай дзейнасцi, самаразвiцця, самапазнання; праяўляе павагу да нацыянальнай культурнай спадчыны; праяўляе мiжэтнiчную i мiжкультурную талерантнасць, павагу да чужога меркавання; здольны да эстэтычнага ўспрымання навакольнага свету.
[bookmark: 1866]Метапрадметныя вынiкi засваення зместу адукацыйнай праграмы па вучэбным прадмеце «Беларуская лiтаратура» адлюстроўваюць гатоўнасць вучня да вучэбна-пазнавальнай дзейнасцi, засваенне ўнiверсальных вучэбных дзеянняў i мiжпрадметных паняццяў i выяўляюцца ў тым, што вучань: мае сфармаваныя агульнанавучальныя ўменнi i навыкi, якiя забяспечваюць здольнасць да самастойнага засваення новых, уключаючы i арганiзацыю гэтага працэсу, да эфектыўнага рашэння рознага роду жыццёвых задач, на аснове якiх фармiруюцца i развiваюцца яго кампетэнцыi; ажыццяўляе разумовую дзейнасць на адпаведным узроставым асаблiвасцям узроўнi: умее аналiзаваць i сiнтэзаваць, аперыраваць паняццямi, рабiць абагульненнi, устанаўлiваць аналогii i прычынна-вынiковыя сувязi, класiфiкаваць, канструяваць лагiчную выснову i рабiць вывады; валодае прадметнымi ведамi, якiя адлюстроўваюць сутнасныя сувязi i адносiны памiж аб’ектамi i працэсамi рэчаiснасцi; умее арганiзоўваць пазнавальную дзейнасць; наладжвае супрацоўнiцтва i прымае ўдзел у розных вiдах вучэбна-пазнавальнай дзейнасцi; здольны пiсьменна i аргументавана выкладаць свае думкi пiсьмова i вусна; адстойвае i абгрунтоўвае свой пункт гледжання; мае навыкi ўсвядомленага чытання тэкстаў розных стыляў i жанраў; умее выкарыстоўваць розныя крынiцы iнфармацыi ў вучэбна-пазнавальных мэтах, вылучаць галоўнае, iстотныя прыкметы паняццяў, працаваць з тэкставай i графiчнай iнфармацыяй; крытычна ацэньвае i iнтэрпрэтуе iнфармацыю з розных крынiц; праяўляе здольнасць i гатоўнасць да самастойнай творчай дзейнасцi; прытрымлiваецца этычных i маральных норм зносiн i супрацоўнiцтва; умее выкарыстоўваць розныя крынiцы iнфармацыi ў вучэбна-пазнавальных мэтах, вылучаць галоўнае, iстотныя прыкметы паняццяў, працаваць з тэкставай i графiчнай iнфармацыяй; праяўляе цiкавасць да вучэбна-даследчай i праектнай дзейнасцi, здольнасць i гатоўнасць да самастойнай творчай дзейнасцi.
[bookmark: 1867] 


[bookmark: 1868]ГЛАВА 2
[bookmark: 7853]ЗМЕСТ ВУЧЭБНАГА ПРАДМЕТА.
АСНОЎНЫЯ ПАТРАБАВАННI ДА ВЫНIКАЎ ВУЧЭБНАЙ ДЗЕЙНАСЦI ВУЧНЯЎ
[bookmark: 7854][bookmark: 2394][bookmark: 2395]   IХ клас
Усяго 51 гадзiна:
на вывучэнне твораў – 42 гадзiны;
на навучальныя сачыненнi – 3 гадзiны;
на кантрольнае сачыненне – 2 гадзiны;
на ўрокi па творах для дадатковага чытання – 2 гадзiны;
рэзерв вучэбнага часу – 2 гадзiны.
 
УВОДЗIНЫ (1 гадзiна)
 
Лiтаратура як мастацтва слова. Функцыi мастацкай лiтаратуры.
 
ЧАЛАВЕК I ГРАМАДСТВА. ПОСТАЦI АЙЧЫННАЙ ГIСТОРЫI
Ў БЕЛАРУСКАЙ ЛIТАРАТУРЫ (5 гадзiн)
 
«Жыцiе Ефрасiннi Полацкай» (1 гадзiна). Адлюстраванне ў творы жыцця i дзейнасцi асветнiцы. Духоўны подзвiг Ефрасiннi Полацкай. Рэальныя i гiстарычныя факты ў творы. Адметнасць кампазiцыi «Жыцiя Ефрасiннi Полацкай».
Тэорыя лiтаратуры. Жанр жыцiя (пачатковае паняцце).
Беларускi летапiс («Летапiсец вялiкiх князёў лiтоўскiх», «Беларуска-лiтоўскi летапiс (1446)» – урывак «Пахвала вялiкаму князю Вiтаўту») (1 гадзiна). Беларускiя летапiсы як вытокi мастацкай прозы. Адлюстраванне гiстарычнага мiнулага ў летапiсных творах, iх патрыятычны пафас. Услаўленне мужнасцi, мiжнароднага аўтарытэту князя Вiтаўта, яго гераiчных подзвiгаў у старажытным беларускiм летапiсе.
Тэорыя лiтаратуры. Жанр летапiсу (пачатковае паняцце).
Мастацтва. Архiтэктура: Сафiйскi сабор у Кiеве (XI ст.); Сафiйскi сабор у Ноўгарадзе (XII ст.); Сафiйскi сабор у Полацку (XII ст.); Каложская царква ў Гродне (XII ст.). Жывапiс: А.Кашкурэвiч. «Еўфрасiння Полацкая – асветнiца»; П.Сергiевiч. «Усяслаў Полацкi»; Г.Вашчанка. «Грунвальдская бiтва»; М.Басалыга. «Вялiкi князь Вiтаўт». Музыка: А.Мдыванi. Балет «Страсцi» (пастаноўка В.Елiзар’ева).
Францыск Скарына. Прадмова да кнiгi «Юдзiф» (урывак) (1 гадзiна). Звесткi пра першадрукара i асветнiка-гуманiста. Агульначалавечы змест прадмовы. Сцвярджэнне iдэi патрыятызму, грамадзянскага абавязку. Значэнне дзейнасцi Ф.Скарыны.
Тэорыя лiтаратуры. Жанр прадмовы (пачатковае паняцце).
Мiкола Гусоўскi. Паэма «Песня пра зубра» (2 гадзiны). Мiкола Гусоўскi – паэт-гуманiст. «Песня пра зубра» як выдатны твор старажытнай беларускай лiтаратуры. Жанр, сюжэт i кампазiцыя паэмы. Тэма Радзiмы ў творы. Сiмвалiчнае значэнне вобраза зубра. Вобраз князя Вiтаўта, высокая аўтарская ацэнка дзейнасцi князя.
Мастацтва. Скульптура: А.Дранец. «Францыск Скарына»; У.Панцялееў. Помнiк М.Гусоўскаму ў Мiнску. Жывапiс: Я.Драздовiч. «Францыск Скарына», «Друкарня Францыска Скарыны ў Вiльнi»; В. Барабанцаў. «Мiкола Гусоўскi»; М.Басалыга. «Мiкола Гусоўскi»; А.Кашкурэвiч. Iлюстрацыi да паэмы «Песня пра зубра»; Я.Кулiк. Iлюстрацыi да паэмы «Песня пра зубра». Музыка: Д.Смольскi. Опера «Францыск Скарына». Кiнамастацтва: «Песня пра зубра» (рэжысёр Э.Перагуд).
 
РАМАНТЫЧНАЕ I РЭАЛIСТЫЧНАЕ АДЛЮСТРАВАННЕ ЖЫЦЦЯ Ў МАСТАЦКАЙ ЛIТАРАТУРЫ (7 гадзiн)
 
Ян Баршчэўскi. Апавяданне «Шляхцiц Завальня» (са зборнiка «Шляхцiц Завальня, або Беларусь у фантастычных апавяданнях») (1 гадзiна). Звесткi пра пiсьменнiка. Галоўны лiтаратурны твор пiсьменнiка «Шляхцiц Завальня, або Беларусь у фантастычных апавяданнях» – зборнiк фантастычных апавяданняў. Цесная сувязь кнiгi з беларускай мiфалогiяй i фальклорам. Выяўленне асаблiвасцей светапогляду беларусаў. Хараство духоўнага свету чалавека, якi трымаецца векавых традыцый, звычаяў. Роля вобраза Завальнi ў творы. Рамантычны сюжэт i вобразнасць.

Тэорыя лiтаратуры. Рамантычны герой (пачатковае паняцце).
Адам Мiцкевiч. Балада «Свiцязянка» (1 гадзiна). Звесткi пра пiсьменнiка. А.Мiцкевiч i Беларусь. Паэтычнае асэнсаванне беларускага фальклору i мiфалогii ў баладзе. Рамантычнае вырашэнне тэмы кахання ў творы.
Мастацтва. Скульптура: А.Заспiцкi, А.Фiнскi. Помнiк Адаму Мiцкевiчу ў Мiнску. Жывапiс: В.Ваньковiч. «Партрэт Адама Мiцкевiча», «Мiцкевiч на скале Аю-Даг»; С.Герус. «Адам Мiцкевiч»; У.Пракапцоў. «А.Мiцкевiч. Боль паэта»; К.Альхiмовiч. «Свiцязянка»; У.Пасюкевiч. «Свiцязянская балада. Паэт А.Мiцкевiч»; малюнкi Н.Орды «Сядзiба Мiцкевiчаў у Завоссi», «Туганавiчы».
Канстанцiн Веранiцын. Паэма «Тарас на Парнасе» (1 гадзiна). Аўтарства i час напiсання паэмы. Сатырычны i гумарыстычны пафас твора. Сцвярджэнне iдэй народнасцi ў лiтаратуры. Роля мiфалагiчных персанажаў у раскрыццi тэмы i iдэi твора. Тарас як тыповы народны герой, рысы яго характару: кемлiвасць, абачлiвасць, дасцiпнасць. Выяўленчае майстэрства аўтара ў абмалёўцы персанажаў.
Тэорыя лiтаратуры. Пародыя i бурлеск у лiтаратуры (пачатковае паняцце).
Мастацтва. Скульптура: лiтаратурна-мастацкая кампазiцыя «Канстанцiн Веранiцын i яго паэма «Тарас на Парнасе» ў Гарадку (Вiцебская вобласць). Жывапiс: «Канстанцiн Веранiцын» (малюнак С.Харэўскага); iлюстрацыi да паэмы «Тарас на Парнасе» (мастакi У.Гладкевiч, Н.Гуцiеў, В.Славук). Тэатральнае мастацтва: спектакль «Тарас на Парнасе» (Беларускi рэспублiканскi тэатр юнага гледача, рэжысёр Н.Башава).
Вiнцэнт Дунiн-Марцiнкевiч. Фарс-вадэвiль «Пiнская шляхта» (2 гадзiны). Звесткi пра пiсьменнiка. Жанравае вызначэнне, сатырычны i гумарыстычны пафас твора. Выкрыццё царскага чыноўнiцтва. Вобраз Кручкова, яго тыповасць. Вобразы засцянковай шляхты. Праблема бацькоў i дзяцей. Майстэрства драматурга ў разгортваннi iнтрыгi, сюжэта, у стварэннi камiчнага эфекту. Гратэск i шарж як прыёмы фарса-вадэвiля.
Тэорыя лiтаратуры. Фарс i вадэвiль як камедыйныя жанры (пачатковае паняцце).
Мастацтва. Скульптура: Л.Гумiлеўскi, С.Гумiлеўскi. Помнiк В.Дунiну-Марцiнкевiчу i С.Манюшку ў Мiнску; М.Якавенка. Помнiк В.Дунiну-Марцiнкевiчу ў Тупальшчыне (Валожынскi раён); В.Янушкевiч. «В.Дунiн-Марцiнкевiч» (гiпс). Жывапiс: У.Тоўсцiк. «Вiнцэнт Дунiн-Марцiнкевiч – драматург»; I.Рэй. «В.Дунiн-Марцiнкевiч з дочкамi Камiлай i Цэзарынай»; Я.Цiхановiч. «Партрэт Вiнцука Дунiна-Марцiнкевiча». Музыка: У.Кандрусевiч. Мюзiкл «Залёты» (паводле В.Дунiна-Марцiнкевiча); I.Лучанок. Цыкл для голасу з суправаджэннем «О, Радзiма бацькоў». Тэатральнае мастацтва: спектакль «Пiнская шляхта» (Нацыянальны акадэмiчны тэатр iмя Янкi Купалы, рэжысёр М.Пiнiгiн).
Францiшак Багушэвiч. Прадмова да зборнiка «Дудка беларуская»; вершы «Мая дудка», «Хмаркi» (2 гадзiны). Звесткi пра пiсьменнiка. Iдэйны змест прадмовы да зборнiка «Дудка беларуская». Пошукi асноў духоўнага i гiстарычнага адраджэння народа. Аўтарскi погляд на ролю паэта i паэзii ў вершы «Мая дудка». Паэтычнае асэнсаванне ўласнага лёсу ў алегарычным вершы «Хмаркi».
Мастацтва. Скульптура: Л.Гумiлеўскi, С.Гумiлеўскi. Помнiк Ф.Багушэвiчу ў Смаргонi. Жывапiс: Я.Цiхановiч. «Партрэт Францiшка Багушэвiча».
 
НАЦЫЯНАЛЬНАЕ I АГУЛЬНАЧАЛАВЕЧАЕ Ў МАСТАЦТВЕ СЛОВА (14 гадзiн)
 
Янка Купала. Вершы «А хто там iдзе?», «Мая малiтва» («Я буду малiцца i сэрцам, i думамi...»), «Жняя», «Явар i калiна», «Роднае слова» («Магутнае слова, ты, роднае слова!..»); паэма «Бандароўна» (5 гадзiн). Звесткi пра пiсьменнiка. Лiрыка. Асэнсаванне гiстарычнага лёсу беларускага народа. Агульначалавечыя матывы ў вершах. Iдэя вечнасцi жыцця, кахання, гармонiя чалавека i прыроды. Жанравае, вобразнае, iнтанацыйнае багацце лiрыкi.
«Бандароўна». Фальклорная першакрынiца паэмы. Рамантычная аснова твора. Сутнасць канфлiкту. Вобразы-антыподы. Драматызм дзеяння. Маральнае хараство Бандароўны.
Тэорыя лiтаратуры. Вiды, жанры лiрыкi (паглыбленне паняцця).
Мастацтва. Скульптура: З.Азгур. Помнiк Янку Купалу ў Вязынцы (Мiнская вобласць); А.Анiкейчык. Помнiк Янку Купалу ў Нью-Ёрку (Араў-парк); помнiк Янку Купалу ў Мiнску (скульптары А.Анiкейчык, Л.Гумiлеўскi, А.Заспiцкi, архiтэктары Ю.Градаў, Л.Левiн). Жывапiс: В. Шаранговiч. «А хто там iдзе?»; П.Сергiевiч. «А хто там iдзе?»; М.Савiцкi. «Янка Купала»; А.Кашкурэвiч. Iлюстрацыi да паэмы «Бандароўна»; М.Басалыга. Iлюстрацыi да паэмы «Бандароўна». Музыка: Ю.Семяняка. «Явар i калiна»; песнi i рамансы на словы паэта (кампазiтары У.Алоўнiкаў, А.Багатыроў, В.Войцiк, Д.Камiнскi, С.Картэс, В.Кузняцоў, М.Лiтвiн, I.Лучанок, А.Мдыванi, Л.Мурашка, Д.Смольскi, У.Солтан, А.Чыркун); Творы па беларускай лiтаратуры для завучвання на памяць (паэмы, вершы, проза, песнi): мастацкае электроннае выданне на 2 кампакт-дысках. – Мiнск: Мастацкая лiтаратура, 2006–2007.
Якуб Колас. Вершы «Не бядуй!», «Родныя вобразы», «Першы гром», паэма «Новая зямля» (6 гадзiн). Звесткi пра пiсьменнiка. Лiрыка. Элегiчнае i аптымiстычнае ў паэзii Якуба Коласа («Не бядуй!»). Паэтызацыя роднай прыроды («Родныя вобразы», «Першы гром»). Рытмiка-iнтанацыйны лад вершаў Якуба Коласа. «Новая зямля» – мастацкая энцыклапедыя народнага жыцця. Аўтабiяграфiчнасць паэмы, яе творчая гiсторыя. Жанравыя асаблiвасцi твора. Народны побыт i прырода ў паэме. Вобразы ў паэме: мудрасць i душэўная прыгажосць Антося, Ганны; вобразы дзяцей. Трагедыя лёсу Мiхала. Фiласофская iдэя зямлi i волi. Сiмвалiчны сэнс назвы твора. Паэтычнае майстэрства Якуба Коласа.
Тэорыя лiтаратуры. Паэма як жанр (паглыбленне паняцця).
Мастацтва. Скульптура: З.Азгур. Помнiк Якубу Коласу (архiтэктары Ю.Градаў, Л.Левiн); мастацка-мемарыяльны комплекс «Шлях Коласа». Жывапiс: У. Стальмашонак. «Партрэт Якуба Коласа»; А.Волкаў. «Настаўнiцкi з’езд 1906 года»; В. Шаранговiч. Iлюстрацыi да паэмы «Новая зямля»; С.Герус. «Якуб Колас. Новая зямля»; У.Сулкоўскi. Серыя палотнаў «Радзiма Якуба Коласа». Музыка: У.Алоўнiкаў. «Дуб», «Глуха шэпча лес», «Мой родны кут»; Л.Захлеўны. «На новай зямлi»; Ю.Семяняка. «Добра ў лузе ў час палудны...»; Ю.Семяняка. Опера «Новая зямля» (лiбрэта А.Петрашкевiча). Тэатральнае мастацтва: спектакль «Мiхалава зямля» (Беларускi дзяржаўны тэатр юнага гледача, рэжысёр У.Савiцкi).
Максiм Багдановiч. Вершы «Санет» («Памiж пяскоў Егiпецкай зямлi...»), «Маладыя гады», «Жывеш не вечна, чалавек...», «Плакала лета, зямлю пакiдаючы...» (2 гадзiны). Звесткi пра паэта. Нацыянальныя i агульначалавечыя матывы ў паэзii М. Багдановiча. Багацце духоўнага свету лiрычнага героя. Пошукi гармонii, услаўленне красы жыцця i мастацтва. Рытмiчнае багацце i мiлагучнасць верша.
Тэорыя лiтаратуры. Санет (паглыбленне паняцця).
Мастацтва. Скульптура: С.Вакар. Помнiк М.Багдановiчу. Жывапiс: Г.Вашчанка. «М.Багдановiч»; В.Волкаў. «М.Багдановiч»; У.Новак. «М. Багдановiч у Ялце»; У.Пасюкевiч. ««У краiне светлай...» (М.Багдановiч)»; В.Шматаў. «Партрэт Максiма Багдановiча». Музыка: Г.Гарэлава. Вакальны цыкл «Дзявочыя песнi»; I.Лучанок. «Веранiка»; Ю.Семяняка. Опера «Зорка Венера»; Я.Тарасевiч. «Асенняя песня (Плакала лета)»; Л.Шлег. Вакальны цыкл «Вянок»; песнi i рамансы на словы паэта (кампазiтары Л.Абiлiёвiч, М.Аладаў, А.Багатыроў, У.Мулявiн, I.Палiвода, А.Туранкоў, Э.Тырманд).
Максiм Гарэцкi. Апавяданне «Роднае карэнне» (1 гадзiна). Звесткi пра пiсьменнiка. «Роднае карэнне». Тэма вернасцi роднай зямлi, служэння iнтэлiгенцыi народу. Вобраз Архiпа Лiнкевiча – вясковага iнтэлiгента з абуджаным сумленнем, пачуццём абавязку перад людзьмi, якi iмкнецца пазнаць жыццё, знайсцi «першапрычыну ўсякае iстоты». Жыццёвая мудрасць дзеда Яхiма, яго запавет маладому пакаленню.
Тэорыя лiтаратуры. Вобраз апавядальнiка (паглыбленне паняцця).
Мастацтва. Скульптура: Э.Астаф’еў. Рэльефны партрэт М. Гарэцкага для мемарыяльнай дошкi. Жывапiс: А.Крывенка. «Максiм Гарэцкi». Тэатральнае мастацтва: спектакль «Атрута» (рэжысёр М.Стрыжоў).
 
ЧАЛАВЕК У ЧАСЕ I ПРАСТОРЫ Ў ТВОРАХ БЕЛАРУСКАЙ ЛIТАРАТУРЫ (14 гадзiн)
 
Кузьма Чорны. Апавяданне «На пыльнай дарозе» (1 гадзiна). Звесткi пра пiсьменнiка. Мастацкае ўвасабленне аўтарскай формулы «Чалавек – гэта цэлы свет». Майстэрства пiсьменнiка ў раскрыццi ўнутранага свету герояў. Гуманiстычны i жыццесцвярджальны пафас апавядання. Сiмвалiчны сэнс вобраза дарогi.
Тэорыя лiтаратуры. Псiхалагiзм у лiтаратуры (пачатковае паняцце).
Мастацтва. Скульптура: З.Азгур. «Пiсьменнiк Кузьма Чорны». Жывапiс: I.Ахрэмчык. «Партрэт К.Чорнага»; Х. Лiўшыц. «Янка Купала i Кузьма Чорны ў Пячышчах у 1942 годзе».
Аркадзь Куляшоў. Вершы «Мая Бесядзь», «Спакойнага шчасця не зычу нiкому...», «На паўмiльярдным кiламетры», «Нябёсы – акiян, я знаў даўно...» (2 гадзiны). Звесткi пра паэта. Грамадзянская, маральна-этычная i фiласофская тэматыка вершаў. Раскрыццё агульначалавечага праз глыбока асабiстае. Услаўленне чалавека, яго духоўных каштоўнасцей, бязмежнасцi пазнання сябе i свету. Паэтычнае майстэрства А. Куляшова.
Мастацтва. Жывапiс: У. Кожух. «Новая дарога»; М. Рагалевiч. «Беларуская калыханка»; А. Бараноўскi. «Пара залатых бяроз»; Г.Вашчанка. «Крылы»; Я.Драздовiч. «Космас», «Артаполiс», «Трывеж», «Панарама месячнага горада», «Падкружнiковы краявiд на планеце Сатурн». Выяўленчае мастацтва: Л.Талбузiн. Медаль «Аркадзь Куляшоў». Музыка: Э.Наско. Вакальная музыка «Рамансы на вершы А. Куляшова».
Максiм Танк. Вершы «Мой хлеб надзённы», «Завушнiцы», «Ты яшчэ толькi намёк на чалавека...», «Не знаю...» (2 гадзiны). Звесткi пра паэта. Тэмы i вобразы паэзii Максiма Танка. Фiласофскi роздум пра чалавека, яго жыццёвае прызначэнне. Увага да духоўнага свету чалавека, агульначалавечых каштоўнасцей. Шматграннасць паэтыкi.
Тэорыя лiтаратуры. Рытм i рыфма (паглыбленне паняцця).
Мастацтва. Скульптура: I.Мiско, А.Фiнскi. Помнiк Максiму Танку ў Мядзелi. Жывапiс: Г.Гарэлаў. «Партрэт Максiма Танка»; С.Вярсоцкi. «Возера Нарач»; С.Герус. «Партрэт М.Танка»; Я.Зайцаў. «Партрэт М.Танка»; Н.Шчасная. «Партрэт М.Танка». Музыка: У.Мулявiн. Раманс «Завушнiцы»; Д.Смольскi. Раманс «Быць чалавекам я рад»; Ю.Талеснiк. Раманс «Завушнiцы»; Э.Тырманд. Рамансы «Мой хлеб надзённы», «Сасна», «Ва ўсiм, вядома, вiнават».
Iван Шамякiн. Аповесць «Непаўторная вясна» (1-я кнiга пенталогii «Трывожнае шчасце») (3 гадзiны). Звесткi пра пiсьменнiка. Адлюстраванне даваеннага жыцця моладзi ў аповесцi «Непаўторная вясна». Духоўны свет Пятра i Сашы, iх узаемаадносiны. Паэзiя кахання i прыгожых чалавечых пачуццяў. Маральна-этычная праблематыка аповесцi. Эмацыянальна-псiхалагiчная змястоўнасць твора. Лiрычны характар аўтарскага пiсьма.
Мастацтва. Жывапiс: Н.Шчасная. «У снежныя зiмы. Партрэт пiсьменнiка I.П.Шамякiна». Тэатральнае мастацтва: спектакль «Трывожнае шчасце».
Янка Брыль. Апавяданне «Memento mori» (1 гадзiна). Звесткi пра пiсьменнiка. Паказ вайны ў апавяданнi. Маральны подзвiг старога селянiна ў творы. Уменне аўтара бачыць гераiчнае за рамкамi бытавых сцэн. Асуджэнне фашызму ў апавяданнi. Глыбокае разуменне народнага гераiзму. Урачыстая танальнасць аўтарскага пiсьма.
Мастацтва. Скульптура: С. Вакар. «Пiсьменнiк Я.Брыль». Жывапiс: У. Тоўсцiк. «Янка Брыль»; В. Грамыка. «Партрэт Я. Брыля».
Уладзiмiр Караткевiч. Аповесць «Дзiкае паляванне караля Стаха» (3 гадзiны). Звесткi пра пiсьменнiка. Гiстарычная аснова твора. Каларыт, атмасфера мiнулай эпохi (80-я гады XIX ст.). Роздум аб прызначэннi чалавека на зямлi, лёсе беларускага народа, узаемасувязi розных гiстарычных эпох. Праблемы дабра i зла, кахання, мужнасцi i гераiзму. Вобразы Андрэя Беларэцкага, Андрэя Свецiловiча i Надзеi Яноўскай. Асаблiвасцi кампазiцыi твора.
Тэорыя лiтаратуры. Жанр аповесцi (паглыбленне паняцця).
Мастацтва. Скульптура: I.Голубеў. Помнiк У.Караткевiчу ў Оршы (Вiцебская вобласць). Жывапiс: У.Батура. «Уладзiмiр Караткевiч»; У.Тоўсцiк. «Памяцi Караткевiча»; У.Зiнкевiч. «Партрэт У.Караткевiча»; М.Будавей. «Партрэт У.Караткевiча»; iлюстрацыi да аповесцi «Дзiкае паляванне караля Стаха» М.Басалыгi, А.Кашкурэвiча, Ю.Якавенкi. Музыка: У.Солтан. Опера «Дзiкае паляванне караля Стаха». Кiна- i тэлемастацтва: «Дзiкае паляванне караля Стаха» (рэжысёр В.Рубiнчык); «Памяць каменя» (сцэнарыст У.Караткевiч); «Сведкi вечнасцi» (сцэнарыст У.Караткевiч); «Чорны замак Альшанскi» (рэжысёр М.Пташук).
Яўгенiя Янiшчыц. Вершы «Ты паклiч мяне. Пазавi...», «Чаму нiколi не баюся я...», «Не воблака, а проста аблачынка...», «Любоў мая...» (2 гадзiны). Звесткi пра паэтэсу. Тэматычная палiтра паэзii Яўгенii Янiшчыц: малая радзiма, казачная палеская прырода, вясковы i гарадскi побыт, лiрыка кахання. Разнастайнасць пафасу ў творах: ад мажорнага, радаснага, да сумнага, трывожнага.
Мастацтва. Жывапiс: В.Масцераў. «Яўгенiя Янiшчыц»; А.Лось. «Паэтэса Яўгенiя Янiшчыц»; Г.Вашчанка. «Маё Палессе». Музыка: песнi i рамансы на словы паэтэсы (кампазiтары Ю.Семяняка, Р. Давыдаў, М.Юрко i iншыя кампазiтары).
Паўтарэнне i падагульненне вывучанага за год (1 гадзiна).
 
Спiс твораў для завучвання на памяць
 
Янка Купала. «Явар i калiна».
Якуб Колас. «Леснiкова пасада» (з паэмы «Новая зямля») – урывак (са слоў «Мой родны кут, як ты мне мiлы!..», заканчваючы словамi «Ка мне, вясна ты маладая!..»).
Максiм Танк. «Ты яшчэ толькi намёк на чалавека...».
Яўгенiя Янiшчыц. «Ты паклiч мяне. Пазавi...».
 
Спiс твораў для дадатковага чытання
 
«Аповесць пра Грунвальдскую бiтву» (урывак з «Хронiкi Быхаўца») (пераклад В.Чамярыцкага).
Бачу Беларусь такой: фотаальбом (вершы з кнiгi).
Расціслаў Бензярук. «Бацькава скрыпка».
Уладзiмiр Караткевiч. «Чазенiя».
Васiль Быкаў. «Альпiйская балада».
Генры Лангфела. «Спеў аб Гаяваце» (пераклад А.Куляшова).
Максiм Лужанiн. «Колас расказвае пра сябе».
Мiкола Маляўка. Зборнiк «Старая зямля».
Алесь Марцiновiч. «Гiстарычныя постацi».
Iван Саверчанка. «Скарб крывiчоў: легенда».
Мiгель дэ Сервантэс. «Хiтры гiдальга Дон Кiхот Ламанчскi».
Вальтэр Скот. «Айвенга».
Анатоль Статкевiч-Чабаганаў. «Лёс роду – лёс радзiмы».
Мiхась Стральцоў. «Загадка Багдановiча».
Алена Стэльмах. «Дуб i крумкач».
Мiкола Шабовiч. Зборнiк «Мая надзея» (вершы з раздзелаў «Верлiбры», «Санеты»).
Вiктар Шнiп. Зборнiк «Балада камянёў».
Яўгенiя Янiшчыц. Зборнiк «Пачынаецца ўсё з любвi...», «Зорная паэма».
 
Асноўныя патрабаваннi да вынiкаў вучэбнай дзейнасцi вучняў IХ класа
 
Ведаць:
аўтараў, назвы i змест праграмных твораў;
этапы развiцця беларускай лiтаратуры;
асноўныя эпохi i напрамкi развiцця лiтаратуры;
асноўныя звесткi пра жыццёвы i творчы шлях пiсьменнiкаў;
выяўленчыя сродкi мастацкай выразнасцi мовы;
звесткi па тэорыi лiтаратуры, неабходныя для аналiзу мастацкага твора;
творы для завучвання на памяць;
умець:
выразна, у патрэбным тэмпе чытаць уголас лiтаратурны твор з улiкам родавых, жанравых i стылявых адметнасцей на аснове самастойнай iнтэрпрэтацыi аўтарскай пазiцыi;
вызначаць тэматыку, праблематыку лiтаратурнага твора;
характарызаваць лiтаратурнага героя;
аналiзаваць прыёмы раскрыцця характару ў мастацкiм творы;
выяўляць аўтарскую пазiцыю;
выяўляць асноўныя адметнасцi стылю (творчай iндывiдуальнасцi) пiсьменнiка;
аналiзаваць i iнтэрпрэтаваць мастацкi твор, выкарыстоўваючы звесткi па гiсторыi i тэорыi лiтаратуры;
самастойна ацэньваць вывучаныя творы з улiкам iх мастацкай спецыфiкi i абгрунтоўваць гэту ацэнку;
суадносiць мастацкую лiтаратуру з грамадскiм i культурным жыццём, раскрываць канкрэтна-гiстарычны i агульначалавечы змест вывучаных лiтаратурных твораў;
весцi дыялог па прачытаных творах, улiчваць чужы пункт гледжання на твор i аргументавана адстойваць сваё меркаванне;
рыхтаваць разгорнуты адказ на праблемнае пытанне;
даваць водгук на самастойна прачытаны лiтаратурны твор i на творы iншых вiдаў мастацтва, выказваючы свае адносiны да герояў i падзей;
самастойна пiсаць сачыненне на прапанаваную тэму;
рыхтаваць паведамленне, рэферат i iншыя вiды работ;
складаць план i канспект лiтаратурна-крытычнага артыкула;
карыстацца рознага роду даведачна-iнфармацыйнымi крынiцамi;
валодаць:
навыкамi абагульнення, сiстэматызацыi i супастаўлення вывучанага, выяўлення адметных рыс характару герояў, тыповага ў iх паводзiнах, стаўленнi да жыцця;
уменнямi i навыкамi вуснага i пiсьмовага маўлення, лагiчнага выказвання думак, дастатковым запасам маўленчых сродкаў;
навыкамi параўнання лiтаратурных твораў з творамi жывапiсу, музыкi i iншых вiдаў мастацтва;
рознымi вiдамi лiтаратурна-творчай дзейнасцi (напiсанне сачынення, даклада, рэферата, водгуку, рэцэнзii);
навыкамi работы з навукова-крытычнай i даведачнай лiтаратурай па пэўнай тэме (лiтаратурна-крытычныя артыкулы, слоўнiкi, даведнiкi, энцыклапедыi, iнтэрнэт-рэсурсы).



